kalixlouiis/myanmar-wikipedia-corpus huggingface dataset:
နောက်ခံ အ​ခြေအ​နေ ကချင်ပြည်နယ်မှ ကျောက်စိမ်းတူးခြင်းများ မြန်မာနိုင်ငံသည် ကျောက်စိမ်းအများအပြားတင်ပို့သော နိုင်ငံဖြစ်ပြီး မြန်မာနိုင်ငံ၏ တရားဝင်စာရင်းဇယားများအရ အမေရိကန်ဒေါ်လာ ၇၉၀ သန်း ကြေးရှိသော ကုန်သွယ်မှုများပြုလုပ်နိုင်ခဲ့သော်ငြား တရားဝင်မဟုတ်သော ရောင်းချမှုများပါဆိုလျှင် တစ်နှစ်လျှင် အမေရိကန်ဒေါ်လာ ၃၀–၃၁ ဘီလီယံမျှ ရှိနိုင်သည်။
ထိုကျောက်စိမ်းတူးဖော်ရေးလုပ်ငန်း၌ မိုင်းတွင်းများတွင် မကြာခဏဆိုသလို မတော်တဆမှုများ ဖြစ်ပွားခဲ့သည်။
ကမ္ဘာ၏ အကြီးမားဆုံးသော ကျောက်စိမ်းတွင်းသည်ထိုမတော်တဆမှုများဖြစ်ပွားရာ ဖားကန့်မြို့၊ ကချင်ပြည်နယ်တွင် တည်ရှိသည်။
မကြာသေးမီနှစ်များအတွင်း၌လည်း မတော်တဆမှုများကြောင့် ကျောက်တူးသမားများ အစုလိုက်အပြုံလိုက် သေဆုံးမှုများ ဖြစ်ပွားခဲ့ပြီး အန္တရာယ်ရှိသော အခြေအနေ၌ အလုပ်လုပ်နေကြသော ရေမဆေးကြောက် ရှာဖွေသူများ ပါဝင်ခဲ့သည်။
ထိုရေ‌မဆေးကျောက်ရှာဖွေသူများသည် စက်ကြီးများမှ စွန့်ပစ်သော မြေစာပုံအခြေများတွင် နေထိုင်ကြသည်။
ထို့ပြင် ထိုသူတို့သည် မြန်မာနိုင်ငံ အနယ်နယ်အရပ်ရပ်မှ လာရောက်ရှာဖွေလုပ်ကိုင်သူများ ဖြစ်ကြလေရာ မှတ်ပုံတင်ခြင်းမျာလည်းမရှိကြသဖြင့် လူပျောက်ရှာဖွေရာမှာ ခတ်ခဲခြင်းများ ကြုံတွေခဲ့ရသည်။
ကျောက်စိမ်းတူးဖော်သည့် လုပ်ကွက်များတွင် စွန့်ပစ်မြေစာများကို လူရာနှင့်ချီ‌၍ ရေမဆေးကျောက် ရှာဖွေခြင်းများ လုပ်ကိုင်ကြသည်။
ကုန်းစောင်းများမှသွန်ချလိုက်သော မြေစာတို့သည် ပြိုကျလွယ်သော မြေစာပုံများဖြစ်၍နေသည်။
၂၀၁၅ ခုနှစ်တွင် မြေပြိုမှုဖြစ်ပွားခဲ့ပြီး အနည်းဆုံး လူ ၁၁၇ ဦး သေဆုံးခဲ့သည်။
ထိုဖြစ်ရပ်ဖြစ်ပွားပြီးနောက် ၂၀၁၆ ခုနှစ်တွင် ဦးထင်ကျော်နှင့် ဒေါ်အောင်ဆန်းစုကြည် ခေါင်းဆောင်သော အစိုးရအဖွဲ့ ဖွဲ့စည်းပြီးနောက် အစိုးရအဖွဲ့သည် ကျောက်စိမ်းတူးဖော်မှုလုပ်ငန်းအား ပြုပြင်ပြောင်းလဲမှုများ ပြုလုပ်ပြီး မတော်တဆမှုများ နည်းပါးအောင် ဆောင်ရွက်မည်ဟု ကတိပေးခဲ့သည်။
သေဆုံးမှုများ ၂၀၂၀ ခုနှစ် ဇူလိုင်လ ၃ ရက်နေ့ ညနေခင်းအရ ထိုမြေပြိုရာနေရာမှ သေဆုံးခဲ့သူ ၁၇၂ ဦးအား ရှာဖွေတွေ့ရှိခဲ့ပြီး ၅၄ ဦးမှာ ထိခိုက်ဒဏ်ရာရရှိခဲ့သည်။
ပြင်းထန်စွာ ရွာသွန်းခဲ့သော မိုးများကြောင့် ကယ်ဆယ်ရေးလုပ်ငန်းများ နှောင့်နှေးမှုများ ဖြစ်ခဲ့ရသည်။
ဓာတ်ပုံများအရ ပြန်လည်ရှာဖွေတွေ့ရှိခဲ့သော ခန္ဓာကိုယ်များသည် တောင်ကမူပေါ်တွင် စီတန်းနေသည်ကို တွေ့ရှိခဲ့ရသည်။
ရွံ့နွံများထဲတွင် ရုပ်အလောင်းများတွေ့ရှိမှုကြောင့် သေဆုံးမှုသည် မြင့်တက်လာနိုင်သည်ဟု ယူဆကြသည်။
ဇူလိုင်လ ၃ ရက်၊ သောကြာနေ့တွင် စက်ကြီးများဖြင့် တူးဖော်ပြီး မြေပြိုမှုဖြစ်ရာအနီးတွင် မြုပ်နှံခဲ့သည်။
မြန်မာနိုင်ငံရှိ ကျောက်စိမ်းတူးဖော်မှုလုပ်ငန်းသည် အသေ‌အပျောက်နှင့် မတော်တဆမှုများဖြင့် နာမည်ကြီးခဲ့လေရာ ယခုအခါ မြေပြိုမှုသည် ယနေ့အချိန်ထိ သေဆုံးမှု အများဆုံးသော မြေပြိုမှုဖြစ်ခဲ့သည်။
စုံစမ်းစစ်ဆေးမှုများနှင့် အရေးယူမှုများ သယံဇာတနှင့် သဘာဝပတ်ဝန်းကျင် ထိန်းသိမ်းရေးဝန်ကြီး ဦးအုန်းဝင်းက ဥက္ကဋ္ဌအဖြစ် ဆောင်ရွက်ပြီး ပြည်ထဲရေးဝန်ကြီး၊ လူမှုဝန်ထမ်း ကယ်ဆယ်ရေးနဲ့ ပြန်လည်နေရာချထားရေး ဝန်ကြီးနှင့် ကချင်ပြည်နယ် အစိုးရအဖွဲ့ဝင်များ ပါဝင်သော လုံးခင်း ဖားကန့်ရတနာမြေအတွင်း မြေပြိုကျမှုဖြစ်စဉ်နှင့် စပ်လျဉ်း၍ စုံစမ်းစစ်ဆေးရေးအဖွဲ့ကို နိုင်ငံတော်သမ္မတ ဦးဝင်းမြင့်က ၂၀၂၀ ပြည့်နှစ် ဇူလိုင်လ ၃ ရက်နေ့တွင် ဖွဲ့စည်းခဲ့သည်။
မြေပြိုကျမှုအတွက် လုံခြုံရေးတာဝန်ရှိသူများဖြစ်သော တပ်မတော် တပ်မှူး တစ်ဦးနှင့် ကချင်ပြည်နယ် လုံခြုံရေးနှင့် နယ်စပ်ရေးရာဝန်ကြီးတို့ကို အရေးယူလိုက်ကြောင်း တပ်မတော် သတင်းမှန်ပြန်ကြားရေးအဖွဲ့ ပြောခွင့်ရသူ ဗိုလ်မှူးချုပ် ဇော်မင်းထွန်းက ပြောကြားခဲ့သည်။
ကိုးကား ကဏ္ဍ:မြန်မာနိုင်ငံရှိ မြေပြိုမှုများ။
thumb|တောင်ခါ (ရင်ညို) ကိုးကား ကဏ္ဍ:တောင်ခါငှက်များ။
ကိုးကား ကဏ္ဍ:ဒေါင်းနှင့် မျိုးရိုးတူ ငှက်များ။
ဝပ်စ်ကာရန်း အမျိုးသားဥယျာဉ် သည် ပီရူးနိုင်ငံရှိ အမျိုးသားဥယျာဉ်တစ်ခု ဖြစ်ပြီး အန်ကက်ရှ်ဒေသရှိ အင်န်ဒီးစ် တောင်တန်း အလယ်ပိုင်းဖြစ်သော ကော်ဒီလယ်ရာ ဘလန်ကာ တောင်တန်း (ကမ္ဘာပေါ်ရှိ အမြင့်ဆုံး အပူပိုင်းဒေသ တောင်တန်း) ၏ အစိတ်အပိုင်း အတော်များများ ပါဝင်သည်။
ဥယျာဉ်၏ အကျယ်အဝန်းမှာ ၃၄၀,၀၀၀ ဟက်တာ (၃,၄၀၀ စတုရန်း ကီလိုမီတာ) မျှ ကျယ်ဝန်းကာ SERNANP ခေါ် ပီရူးနိုင်ငံ ထိန်းသိမ်းထားသော ဒေသများကွန်ယက် မှ စီမံခန့်ခွဲသည်။
၁၉၈၅ တွင် ယူနက်စကိုမှ ကမ္ဘာ့အမွေအနှစ်နေရာ စာရင်းတွင် ထည့်သွင်းခဲ့သည်။
လူသိများသော တောင်တက်စခန်းလည်း ဖြစ်ပြီး ထူးခြားသော ဇီဝမျိုးကွဲများ တည်ရှိရာ နေရာလည်း ဖြစ်ကာ အင်န်ဒီးစ် ဘုရင်မ ဟုအမည်ရသည့် အပင်အပါအဝင်မျက်ကွင်းနက် ဝက်ဝံ၊ ကွန်ဒါလင်းတ၊ ဗီကူနာသမင် နှင့် တာရူကာ သမင် အစရှိသော တိရစ္ဆာန်များ ရှိသည်။
ဥယျာဉ်သည် မြောက်မှတောင်သို့ ရှည်လျား၍ အနံအားဖြင့် မျှ ရှိသည်။
ကော်ဒီလယ်ရာ ဘလန်ကာ တောင်တန်း၏ အနောက်ဘက် တောင်စောင်းသည် ပစိဖိတ်သမုဒ္ဒရာ အတွင်းသို့ ဆန်တာမြစ်မှ တဆင့် စီးဝင်ကာ အရှေ့ဘက် တောင်စောင်းမှာမူ မာရာနွန်မြစ် အတွင်းမှတဆင့် အမေဇုံမြစ် နှင့် အတ္တလန္တိတ်သမုဒ္ဒရာအတွင်း သို့ စီးဝင်သည်။
မရဲသော်လည်း ပြေးခဲစေ သည် မြန်မာစကားပုံတစ်ခု ဖြစ်သည်။
အဓိပ္ပာယ် ရန်သူနှင့်တွေ့သည့်အခါ ကြောက်သော်ငြားလည်း အလွယ်တကူ ထွက်မပြေးသင့်သကဲ့သို့ အခက်အခဲနှင့်တွေ့သည့်အခါ အလွယ်တကူ အလျော့မပေးဘဲ ဟန်မပျက် ရင်ဆိုင်သင့်သည်။
"မရဲသော်လည်း ပြေးခဲစေဆိုတာလို ကိုက်နဲ့ဟန်နဲ့ မာန်နဲ့ ပြောလိုက်တာပဲ၊ ဘယ့်နှယ့်လုပ်မတုံး၊ ကြုံနေမှကိုးဗျ။
နှင်းဆီသည် ပန်းမန်စိုက်ပျိုးရေးတွင် လူကြိုက်များသော ပန်းတစ်မျိုးဖြစ်သည်။
အခြားပန်းပင်များနှင့် မတူဘဲ တစ်နှစ်လျှင် ၄၊ ၅ လခန့် ရေခဲသော အရပ်မှ လွဲ၍ အပူပိုင်းတိုင်းပြည်များမှ အအေးပိုင်းတိုင်းပြည်များအထိ ကမ္ဘာအနှံ့အပြား စိုက်ပျိုးနိုင်ခြင်း၊ အရောင်အဆင်း အစုံအလင် ရှိခြင်း၊ သင်းပျံ့သော ရနံ့ရှိခြင်း တစ်နှစ်ပတ်လုံး စိုက်ပျိုးနိုင်ခြင်း စသောအချက်များကြောင့် နှင်းဆီကို ပန်းဘုရင်မ (Queen of Flower)ဟု တင်စားခေါ်ဝေါ်ခြင်း ဖြစ်သည်။
နှင်းဆီသည် အင်္ဂလန်နိုင်ငံ၏ အမျိုးသားပန်း (National Flower) ဖြစ်ပြီး ခရစ်စမတ်ပွဲတော်၊ အီစတာပွဲတော်၊ အမေများနေ့၊ ချစ်သူများနေ့ စသော နေ့ထူးနေ့မြတ်များတွင် အများဆုံး အသုံးပြုသော ပန်းဖြစ်သည်။
Rosa gallica Evêque, painted by Redouté နှင်းဆီမျိုးအချို့၏ မူရင်းဒေသမှာ တရုတ်ပြည်နှင့် ဂျပန်ပြည်ဖြစ်ပြီး မျိုးပေါင်းနှစ်ရာကျော်ခန့်သည် ကမ္ဘာ့မြောက်ဘက်ခြမ်းတွင် မူရင်းအဖြစ် ပေါက်ကြသည်။
နှင်းဆီ၏ သက်တမ်းသည် လူသားများထက် ရှေးပိုကျကြောင်း ကျောက်ဖြစ်ရုပ်ကြွင်းများအရ ခန့်မှန်းသိရှိရသည်။
လွန်ခဲ့သော နှစ်သန်းပေါင်း ၃၀-ကျော်မှ နှင်းဆီ၏ ပင်စည်အစိတ်အပိုင်းနှင့် ဆူးများ၊ အရွက်များကို ရုပ်ကြွင်းအဖြစ် တွေ့ရှိခဲ့ကြသည်။
ရှေးဟောင်းလူများ၏ ကဗျာများ၊ တေးဂီတများနှင့် ရှေးဟောင်း ဒဏ္ဍာရီ သမိုင်းများတွင် နှင်းဆီနှင့် ပတ်သက်သော အကြောင်းအရာများ ပါရှိခဲ့သည်။
ထိုခေတ်တွင် နှင်းဆီကို အနုပညာ လက်ရာများ၊ ကျောက်မျက်ရတနာများ၊ အိုးများနှင့် ပန်းအလှထိုးခြင်း လုပ်ငန်းများတွင် ဒီဇိုင်းလက်ရာများအဖြစ် တွေ့ကြရသည်။
ဒေါက်တာညိုညို(ရေဆင်းစိုက်ပျိုးရေးတက္ကသိုလ်) ရေး၊ အောင်မြင်သော နှင်းဆီစိုက်ပျိုးရေး စာအုပ်မှ၊ စာ-၁၊ ၂၀၁၆၊ ဒီဇင်ဘာ (တတိယအကြိမ်) ကိုးကား Category:ဆေးဖက်ဝင် အပင်များ ကဏ္ဍ:ဥယျာဉ်ပန်းခြံပင်များ။
ရွှမ်းရှီ () သည် ပျော်ရွှင်မှု နှစ်ထပ်ကွမ်းဟု အဓိပ္ပာယ် ရသည်။
လက်ထပ်ထိမ်းမြားရာတွင် အသုံးပြုကြသည့် တရုတ်ရိုးရာ အလှဆင် ဒီဇိုင်းစာလုံးဖြစ်သည်။
right|180px ဖွဲ့စည်းပုံ ပျော်ရွှင်ခြင်းဟု အဓိပ္ပာယ်ရသည့် တရုတ်စကားလုံး () နှစ်လုံးကို ကပ်၍ရေးထားခြင်းဖြစ်ပြီး၊ ရွှမ်းရှီ (shuāngxǐ)ဟု အသံထွက်သည်။
(တရုတ်ပြည်မတောင်ပိုင်းနှင့် မြန်မာတရုတ်အများစုက စွမ်းရှီဟုလည်း အသံထွက်ကြသည်။
) alt=|thumb|စက်ဝိုင်းပုံရေးထားသော ရွှမ်းရှီ ကိုးကား Category:တရုတ် ဓလေ့ထုံးစံများ။
ဒေါက်တာညိုညိုအား ၁၉၅၂-ခု၊ ဇူလိုင်လတွင် အဘ ဦးဘကြွယ်၊ အမိ ဒေါ်အေးငြိမ်းတို့မှ မန္တလေးမြို့တွင် မွေးဖွားခဲ့သည်။
စိုက်ပျိုးရေးသိပ္ပံဘွဲ့ (B.Ag) ကို ၁၉၇၅-ခုနှစ် တွင် စိုက်ပျိုးရေးတက္ကသိုလ် (မန္တလေးမြို့)မှ၎င်း၊ စိုက်ပျိုးရေးမဟာသိပ္ပံဘွဲ့ (M.Agr.Sc)နှင့် စိုက်ပျိုးရေးပါရဂူဘွဲ့(Ph.D-Crop Science) တို့ကို ၁၉၉၅-ခုနှစ်နှင့် ၂၀၀၇-ခုနှစ်တို့တွင်၎င်း ရေဆင်းစိုက်ပျိုးရေးတက္ကသိုလ်မှ အသီးသီးရရှိခဲ့သည်။
၂၀၀၇-ခုနှစ်မှ စတင်၍ ယခုအချိန်ထိ ရေဆင်းစိုက်ပျိုးရေးတက္ကသိုလ်၊ ဥယျာဉ်ခြံသီးနှံပညာဌာနတွင် ပါမောက္ခ၊ ဌာနမှူးအဖြစ် တာဝန်ထမ်းဆောင်လျက်ရှိပြီး ဘွဲ့ကြိုနှင့် ဘွဲ့လွန်ကျောင်းသား၊ ကျောင်းသူများကို ပြုစုပျိုးထောင်ပေးခဲ့သည်။
နိုင်ငံတော်မှ ပေးအပ်သည့် နိုင်ငံတော်အေးချမ်းသာယာရေး တံဆိပ်(၁၉၈၉)၊ ငြိမ်ဝပ်ပိပြားရေးနှင့် တရားဥပဒေ စိုးမိုးရေးတံဆိပ်(၁၉၉၅)၊ ပြည်သူ့ဝန်ထမ်းဆုတံဆိပ်(၁၉၉၅)များ၊ ပြည်သူ့ဝန်ထမ်းကောင်းတံဆိပ်(၂၀၀၃)နှင့် လယ်ယာစီးပွားထူးချွန် တတိယအဆင့် (၂၀၀၈) ဆုများကို ရရှိခဲ့သည်။
၂၀၁၂-ခုနှစ်တွင် အငြိမ်းစားယူခဲ့ပြီး ယခုအခါ နေပြည်တော် ပြည်ထောင်စုနယ်မြေ၊ ပုဗ္ဗသီရိမြို့နယ်၊ မင်္ဂလာဒီပရပ်ကွက် တွင် နေထိုင်လျက် ရှိသည်။
ဒေါက်တာညိုညို(ရေဆင်းစိုက်ပျိုးရေးတက္ကသိုလ်)ရေး၊ အောင်မြင်သော နှင်းဆီစိုက်ပျိုးရေး စာအုပ်မှ၊ ၂၀၁၆၊ ဒီဇင်ဘာ (တတိယအကြိမ်) ကိုးကား။
ဒလပင်ကျေးရွာသည် သိမ်ကုန်းအုပ်စု ရွာငံမြို့နယ် ဓနုကိုယ်ပိုင်အုပ်ချုပ်ခွင့်ရဒေသ တောင်ကြီးခရိုင် ရှမ်းပြည်နယ်တောင်ပိုင်းတွင် တည်ရှိသည်။
လတ္တီကျု လောင်ဂျီကျု 21°15'11.3"N 96°30'11.8"E အရပ်တွင် တည်ရှိသည်။
ဒလပင်ကျေးရွာ၏ အနောက်ဘက်တွင် ကျောက်ကူတိကျေးရွာ၊ အရှေ့ဘက်တွင် ငွေတောင်ကျေးရွာနှင့် တောင်ဘက်တွင် အင်းကြီးကျေးရွာတို့နှင့် နယ်နိမိတ်ခြင်း ထိစပ်လျက်ရှိသည်။
ထန်းလှပင် ကျေးရွာဟုလည်း ခေါ်ဝေါ်ကြသည်။
ဒလပင်ကျေးရွာတွင် အိမ်ခြေ ၂၀၀ ကျော်နှင့် လူဦးရေ ၁၀၀၀ ကျော်ရှိပြီး ဓနုတိုင်းရင်းသားများ နေထိုင်ကြကာ ဗုဒ္ဓဘာသာကို ကိုးကွယ်ကြသည်။
ရွာတောင်ပိုင်းတွင် မိုးကောင်းဘုန်းတော်ကြီးကျောင်း၊ အနောက်တောင်ဘက်တွင် ရွှေဒေါင်းဥစေတီတော်၊ မြောက်ဘက်တွင် ဆုတောင်းပြည့်စေတီနှင့် တောရကျောင်းတို့ တည်ရှိသည်။
ကျေးရွာ၏ မြောက်ဘက်တွင်ရှိသော တလုတ်ချရေတံခွန်ကို အနယ်နယ် အရပ်ရပ်မှ ခရီးသွားများ လာရောက်လည်ပတ်လေ့ရှိသည်။
တလုတ်ချရေတံခွန်မှ ကျေးရွာအတွက် လျှပ်စစ်မီးကို ကိုယ်ထူကိုယ်ထဆောင်ရွက်ထားသည်။
မူလတန်းကျောင်းနှင့် ကျေးလက်ကျန်းမာရေးဌာနခွဲလည်း ရှိသည်။
ဒလပင်ကျေးရွာတွင် လိမ္မော်၊ ကာဗလာ၊ ဆန်းကစ်၊ လက်ဖက်၊ ကော်ဖီ၊ ထောပတ်၊ တညင်း၊ သစ်ခွပန်းများ၊ သီးပင်စားပင်မျိုးစုံ စိုက်ပျိုးကြသည်။
လယ်စပါးနှင့် တောင်ယာစပါးများကိုလည်း စိုက်ပျိုးသည်။
ကိုးကား http://themimu.info/place-codes (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၃။
ကဏ္ဍ:ရှမ်းပြည်နယ်ရှိ ရွာများ။
ပန်းပဲသမား ဓားကောင်းမကိုင်ရသည် မြန်မာ စကားပုံတစ်ခု ဖြစ်သည်။
ရှင်းလင်းချက် ဝယ်သူတို့က ဓားကောင်းများကို ရွေးယူသွားသဖြင့် ဓားကို ထုတ်လုပ်သည့် ပန်းပဲသမားသည် ဓားကောင်းမသုံးရသကဲ့သို့ မိမိလက်ဖြစ် ပစ္စည်းကောင်းကို မိမိ အသုံးမပြုရဘဲ ရှိသည်။
"ပန်းပဲဆရာ ဓားကောင်းမကိုင်ရ ဆိုသော စကားပုံအတိုင်း သံကြိုးတောနားတွင် နေထိုင်ကြသော သူတို့သည် မိမိတို့ ပြုစုစိုက်ပျိုးခဲ့ရသော သစ်များကို တစ်လုံးမျှ မရလိုက်ဘဲ..."။
[၁၃၄၂] ဆူးနင်းလမ်း။
ကွန်ဂိုနာ့စ်မြို့ သည် ဘရာဇီးနိုင်ငံ မီနာဂျရိုက်စ်ပြည်နယ်တွင် ရှိသော သမိုင်းဝင်မြို့တော်တစ်ခု ဖြစ်သည်။
မီနာဂျရိုက်စ်ပြည်နယ်၏ မြို့တော် ဘယ်လိုဒီဇုန်ချီမှတောင်ဘက် အကွာတွင် တည်ရှိသည်။
လူဦးရေ ၅၀,၀၀၀ မျှ ရှိသည်။
ကွန်ဂိုနာ့စ်ရှိ ယေရှုခရစ်၏ ခိုလှုံရာ ဘုရားကျောင်း မြို့တော်သည် ဘာဆေးလီကာ ဘုရာကျောင်းတစ်ခု ဖြစ်သော ယေရှုခရစ်၏ ခိုလှုံရာ ဘုရားကျောင်းကြောင့် ထင်ရှားပြီး ထိုဘုရားကျောင်းတွင် ၁၈ ရာစုအတွင်းက ပေါ်တူဂီလူမျိုး စွန့်စားရှာဖွေသူ ဖယ်လီရှာနို မန်ဒက်စ် တည်ဆောက်ခဲ့သော ကန့်ကူ ပန်းပုရုပ်များ ရှိသည်။
ကမ္ဘာပေါ်ရှိ ဘာရော့စတိုင်လ် အနုပညာရှင်များတွင် အထူးချွန်ဆုံး တစ်ယောက်ဖြစ်သော အယ်လီဂျာဒီနိုမှ ဖန်တီးခဲ့ခြင်း ဖြစ်သည်။
လသာဆောင်ရှိ ဓမ္မဟောင်းကျမ်း တမန်တော် ၁၂ ဦး ပန်းပုရုပ်မှာ သူ၏ အကောင်းဆုံး လက်ရာ တစ်ခုဟု မှတ်ယူကြသည်။
၁၉၈၅တွင် ဘုရားကျောင်းအား ယူနက်စကို မှ ကမ္ဘာ့အမွေအနှစ်နေရာ တစ်ခု အဖြစ် စာရင်းသွင်းခဲ့သည်။
ဦးရဲမင်းဦး သည် မြန်မာနိုင်ငံသား စီးပွားရေးအလုပ်အမှုဆောင်နှင့် နိုင်ငံရေးသမားတစ်ဦး ဖြစ်ပြီး ရန်ကုန်တိုင်းဒေသကြီး အစိုးရအဖွဲ့၏ စီမံကိန်းနှင့်ဘဏ္ဍရေးဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
သူသည် နေပြည်တော် ဒုတိယမြို့တော်ဝန်အဖြစ်နှင့် နေပြည်တော် စည်ပင်သာယာရေး ကော်မတီ၏ ဒုတိယ ဥက္ကဋ္ဌအဖြစ် ၂၀၁၉ ခုနှစ် ဇွန်လ ၂၅ ရက်နေ့မှ ၂၀၂၁ခုနှစ် ​ဖေ​ဖော်ဝါရီလ ၃ရက်​နေ့အထိ တာဝန်ထမ်းဆောင်ခဲ့သည်။
ထို့နောက် စစ်အာဏာသိမ်းပြီးနောက် တပ်မတော်မှ သူ့အားဖမ်းဆီးသွားခဲ့သည်။
အဂတိလိုက်စားမှုတိုက်ဖျက်ရေးဥပဒေ ဖြင့်လည်း အရေးယူခဲ့သည်။
ယင်းနောက် ဦးရဲမင်းဦးအား ၂၀၂၂ ဇွန်လ ၂၀ရက်နေ့တွင် နေပြည်တော်အထူးတရားရုံးက နေပြည်တော် ဖွံ့ဖြိုးရေးဘဏ် ဥက္ကဋ္ဌအဖြစ် ၎င်းတာဝန်ထမ်းဆောင်ခဲ့စဉ် လုပ်ငန်းရှင်အချို့ထံ ချေးငွေ ထုတ်ချေးခဲ့သည့်ကိစ္စရပ်များနှင့် ပတ်သက်ပြီး အဂတိမှု တမှုလျှင် ထောင် ၃ နှစ်နှုန်းဖြင့် စုစုပေါင်း ၁၅ နှစ် ချမှတ်ခဲ့သည်။
https://www.rfa.org/burmese/news/yeminoo-sentenced-to-15-years-in-prison-06212022075410.html အစောပိုင်းဘဝ ဦးရဲမင်းဦးကို ၁၉၇၅ ခုနှစ်တွင် မွေးဖွားခဲ့သည်။
ငယ်စဉ်က အ.မ.က (၃၇) သင်္ဃန်းကျွန်း၊ အ.လ.က (၄) သင်္ဃန်းကျွန်း၊ အ.ထ.က (၂) ဗဟန်းတို့တွင် ပညာသင်ယူခဲ့သည်။
၁၉၉၃ ခုနှစ်တွင် တက္ကသိုလ်ဝင်တန်း အောင်မြင်ခဲ့သည်။
၁၉၉၅ ခုနှစ်တွင် ရန်ကုန်တက္ကသိုလ် တက်ရောက်ခဲ့ပြီး ၂၀၀၁ ခုနှစ်တွင် ဘွဲ့ရရှိခဲ့သည်။
၁၉၉၃ ခုနှစ်တွင် KMD ကွန်ပျူတာသင်တန်းကျောင်းတွင် အလုပ်စတင် ဝင်ရောက်ခဲ့သည်။
၁၉၉၅ ခုနှစ်တွင် ထူးကုမ္ပဏီတွင် အလုပ်လုပ်ခဲ့သည်။
တစ်နှစ်အကြာ အလုပ်ထွက်ခဲ့ပြီး ကွန်ပျူတာ ဆရာအဖြစ် ပြန်လည်အသက်မွေးခဲ့သည်။
၁၉၉၈ ခုနှစ်တွင် ထူးကုမ္ပဏီသို့ နောက်တစ်ခါ အလုပ်ထပ်မံဝင်ရောက်ခဲ့သည်။
အသက်မွေးဝမ်းကျောင်း ၂၀၁၀ ပြည့်နှစ်တွင် အာရှစိမ်းလန်းမှုဖွံ့ဖြိုးရေးဘဏ်လီမိတက် စတင်ဖွင့်လှစ်သောအခါ အုပ်ချုပ်မှုဒါရိုက်တာ (Managing Director) ရာထူးအဖြစ် တာဝန်ယူခဲ့သလို မြန်မာနိုင်ငံ ဘဏ်များအသင်း၏ တွဲဖက်အတွင်းရေးမှူး၊ Myanmar Payment Union (MPU) ၏ အတွင်းရေးမှူး၊ Myanmar Credit Bureau ၏ အတွင်းရေးမှူး၊ မြန်မာနိုင်ငံ ဆန်စပါးအဖွဲ့ချုပ်တွင် ဗဟိုအလုပ်မှုဆောင် တာဝန်တွေကို ယူခဲ့သည်။
၂၀၁၄ ခုနှစ်တွင် ထူးကုမ္ပဏီမှ အလုပ်ထွက်ခဲ့သလို အသင်းအဖွဲ့အသီးသီးမှလည်း နုတ်ထွက်ခဲ့သည်။
နောက်ပိုင်း ကိုယ်ပိုင်လုပ်ငန်းအဖြစ် ရှမ်းပြည်နယ်တွင် ဆောက်လုပ်ရေးလုပ်ငန်းတစ်ခု လုပ်ကိုင်လျက်ရှိပြီး ဘဏ်များ၏အကြံပေးအဖြစ်လည်းကောင်း လုပ်ကိုင်လျက် ရှိသည်။
၂၀၁၉ ဇန်နဝါရီလတွင် နေပြည်တော် စည်ပင်ဘဏ် (ယခု နေပြည်တော် ဖွံ့ဖြိုးရေးဘဏ်)တွင် ဥက္ကဋ္ဌအဖြစ် တာဝန်ပေးအပ်ခြင်း ခံခဲ့ရသည်။
၂၀၁၉ ဇွန်လတွင် နေပြည်တော် စည်ပင်သာယာရေးကော်မတီ၏ ဒုတိယ ဥက္ကဋ္ဌ (ဒုတိယ မြို့တော်ဝန်) အဖြစ် ထပ်မံတာဝန်ပေးခြင်း ခံခဲ့ရသည်။
၂၀၁၉ ခုနှစ်ထဲမှာပဲ မြန်မာနိုင်ငံ ဘဏ်များအသင်း၏ ဒုတိယဥက္ကဋ္ဌ၊ Myanmar Payment Union (MPU) ၏ ဥက္ကဋ္ဌအဖြစ် တာဝန်ပေးခြင်း ခံခဲ့ရသည်။
၂၀၁၆ ခုနှစ်နှင့် ၂၀၂၀ ပြည့်နှစ်အတွင်းတွင် အောက်ဖော်ပြပါ အစိုးရမှခန့်အပ်သော အဖွဲ့များ ကော်မတီများတွင် တာဝန်ပေးအပ်ခြင်း ခံရသည်။
ရန်ကုန်တိုင်း ဒေသကြီး အထပ်မြင့်အဆောက်အအုံများ စိစစ်ရေးကော်မတီ | အဖွဲ့ဝင် ရန်ကုန်ပြည်သူ့ဆေးရုံကြီး ကြီးကြပ်‌ရေးကော်မတီ | အဖွဲ့ဝင် ရန်ကုန်ဝန်ကြီးများရုံး ကြီးကြပ်ရေးကော်မတီ | အဖွဲ့ဝင် ရခိုင်ပြည်နယ် မာန်အောင်ကျွန်း ဖွံ့ဖြိုးတိုးတက်‌ရေးကော်မတီ | အဖွဲ့ဝင် MSME Development Working Committee, Fund Management Team | အဖွဲ့ဝင် Covid-19ကြောင့် ဖြစ်ပေါ်လာနိုင်သည့် စီးပွားရေးသက်ရောက်မှုများအပေါ် ကုစား‌ရေးလုပ်ငန်းကော်မတီ၏ လုပ်ငန်းအဖွဲ့ | အဖွဲ့ခေါင်းဆောင် ၂၀၂၀ ဇွန်လတွင် ရန်ကုန်တိုင်းဒေသကြီးအစိုးရ စီမံကိန်းနှင့်ဘဏ္ဍာရေးဝန်ကြီး အဖြစ် ထပ်မံတာဝန်ပေးခြင်း ခံရသည်။
ဦးရဲမင်းဦးသည် အမျိုးသားဒီမိုကရေစီ အဖွဲ့ချုပ် ပါတီဝင် တစ်ဦးဖြစ်ပြီး ပါတီရဲ့ ဗဟိုပြန်ကြားရေးကော်မတီမှာအဖွဲ့ဝင်အဖြစ်နှင့် ဗဟိုစီးပွားရေးကော်မတီတွင် အဖွဲ့ဝင်အဖြစ် တာဝန်ထမ်းဆောင်နေသူလည်းဖြစ်သည်။
၂၀၂၁ ဖေဖော်ဝါရီ၁ရက် နောက်ပိုင်းဖြစ်ရပ်များ ၂၀၂၁ ခုနှစ်၊ ဖေဖော်ဝါရီ စစ်အာဏာသိမ်းခံရခြင်း တွင် ဦးရဲမင်းဦးသည် ဖေဖော်ဝါရီ၁ရက်နေ့ မနက်ပိုင်း အစောဆုံးဖမ်းဆီးခံခဲ့ရသူများထဲ ပါဝင်ခဲ့သည်ကို တွေ့ရသည်။
အဖမ်းခံရပြီးတဲ့နောက် စစ်ကြောရေးသို့ ပို့ဆောင်ခြင်းကို ခံခဲ့ရသည်။
နံရိုးကျိုးသည် အထိ အရိုက်ခံခဲ့ရပြီး အဆိုပါဒဏ်ရာကို အင်းစိန်ထောင်ထဲတွင် အချိန်ယူကုသခဲ့ရကြောင်း မီဒီယာများကဖော်ပြကြသည်။
https://burma.irrawaddy.com/news/short-news/2021/07/02/243727.html ယင်းနောက် တရားရင်ဆိုင်ရန်အတွက် နေပြည်တော်အချုပ်ထောင်သို့ ပြောင်းရွှေ့ခဲ့ရသည်။
၂၀၂၂ ဇန်နဝါရီလတွင် နေပြည်တော်အချုပ်ထောင်တွင် လမ်းလျှောက်ရင်း ခြေထောက်ကျိုးသွားခဲ့၍ နေပြည်တော် ခုတင် ၁၀၀၀ ဆေးရုံကြီးအတွင်း ဆေးကုသမှု ခံယူခဲ့ရပြန်သည်။
https://www.rfa.org/burmese/news/nld-ye-min-oo-break-a-leg-01182022051611.html ဦးရဲမင်းဦး ဖမ်းဆီးထိန်းသိမ်းခံရပြီးနောက် နိုင်ငံတော်စီမံအုပ်ချုပ်ရေးကောင်စီ က အတည်ပြုခန့်အပ်တာဝန်ပေးထားသော အဂတိလိုက်စားမှုတိုက်ဖျက်ရေးကော်မရှင်က ၂၀၂၁ ဧပြီ၁၉ ရက်တွင် တစ်ကြိမ်၊ထိုနှစ် ဇွန်လ ၉ ရက်၊ ဩဂုတ်၅ရက်၊ ဩဂုတ် ၁၈ရက် နေ့များတွင် ၎င်းတစ်ဦးထဲအား သီးသန့်အနေဖြင့်လည်းကောင်း၊အခြားသူများနှင့်တွဲ၍သော်လည်းကောင်း အမှုတွဲများဖွင့်လှစ်ကာ တရားစွဲခဲ့သည်။
စွဲဆိုခံရသည့် အမှုတွဲများထဲ ဒေါ်ခင်ကြည် ဖောင်ဒေးရှင်းအား နေပြည်တော်ရှိ လရောင်တော စိုက်ပျိုးသက်မွေး ပညာသင်တန်းကျောင်း စီမံကိန်း ဆောင်ရွက်ရန်အတွက် မြေနေရာချထားပေးသည့်ကိစ္စ၊တင်ဒါကိစ္စရပ်အချို့ ၊နေပြည်တော် ဖွံ့ဖြိုးရေးဘဏ် ဥက္ကဋ္ဌအဖြစ် တာဝန်ထမ်းဆောင်ခဲ့စဉ် လုပ်ငန်းရှင်အချို့ထံ ချေးငွေ ထုတ်ချေးခဲ့သည့်ကိစ္စရပ်များလည်း ပါဝင်သည်။
ဝင်းအောင် အမည်ရှိ မြန်မာလူပုဂ္ဂိုလ်များမှာ - ဝင်းအောင် (ဝန်ကြီး) - ၁၉၉၈ ခုနှစ်မှ ၂၀၀၄ ခုနှစ်အထိ မြန်မာ နိုင်ငံခြားရေးဝန်ကြီးအဖြစ် တာဝန်ထမ်းဆောင်ခဲ့သူ၊ တပ်မတော်အရာရှိ ဝင်းအောင် (လွှတ်တော်ကိုယ်စားလှယ်၊ ၁၉၇၄ ခုနှစ်ဖွား) - ပြည်သူ့လွှတ်တော် ကိုယ်စားလှယ်၊ မိုးမောက်မြို့နယ်မဲဆန္ဒနယ် ဝင်းအောင် (လွှတ်တော်ကိုယ်စားလှယ်၊ ၁၉၆၅ ခုနှစ်ဖွား) - အမျိုးသားလွှတ်တော် ကိုယ်စားလှယ်၊ စစ်ကိုင်းတိုင်းဒေသကြီး မဲဆန္ဒနယ် အမှတ် ၃ ဝင်းအောင် (လွှတ်တော်ကိုယ်စားလှယ်၊ ၁၉၅၈ ခုနှစ်ဖွား) - ပြည်သူ့လွှတ်တော် ကိုယ်စားလှယ်၊ ခင်ဦးမြို့နယ်မဲဆန္ဒနယ် ဟန်ဝင်းအောင် (ဘောလုံးသမား) တင်ဝင်းအောင် (ဘောလုံးသမား) ရဲဝင်းအောင် (ဘောလုံးသမား)။
ဦးဝင်းအောင် (၁၃ ဇွန် ၁၉၇၄ မွေးဖွား) သည် မြန်မာလူမျိုး နိုင်ငံရေးသမားတစ်ဦးဖြစ်ပြီး ပြည်သူ့လွှတ်တော် ကိုယ်စားလှယ်အဖြစ် မိုးမောက်မြို့နယ် မဲဆန္ဒနယ်ကိုယ်စားပြု ရွေးကောက်ခံရသူ ဖြစ်သည်။
သူသည် အမျိုးသားဒီမိုကရေစီအဖွဲ့ချုပ် ပါတီဝင် တစ်ဦး ဖြစ်သည်။
အစောပိုင်းဘဝနှင့် ပညာရေး ဦးဝင်းအောင်ကို ကချင်ပြည်နယ်၊ မိုးကောင်းမြို့နယ်တွင် ၁၉၇၄ ခုနှစ် ဇွန်လ ၁၃ ရက်နေ့တွင် မွေးဖွားခဲ့သည်။
သူသည် မြစ်ကြီးနားတက္ကသိုလ်မှ သိပ္ပံဘွဲ့ (သတ္တဗေဒ) ဖြင့် ဘွဲ့ရရှိခဲ့ပြီး ကျူရှင်ဆရာအဖြစ် အသက်မွေးခဲ့သည်။
ဒေါက်တာဝင်းအောင် (၁၅ အောက်တိုဘာ ၁၉၅၈ မွေးဖွား) သည် မြန်မာနိုင်ငံသား နိုင်ငံရေးသမား၊ ဆရာဝန်နှင့် နိုင်ငံရေးအကျဉ်းသားဟောင်းတစ်ဦး ဖြစ်ပြီး ပြည်သူ့လွှတ်တော် ကိုယ်စားလှယ်အဖြစ် ခင်ဦးမြို့နယ် မဲဆန္ဒနယ်မှ ရွေးကောက်ခံရသူ ဖြစ်သည်။
အစောပိုင်းဘဝနှင့် ပညာရေး ဒေါက်တာဝင်းအောင်ကို ၁၉၅၈ ခုနှစ် အောက်တိုဘာလ ၁၅ ရက်နေ့တွင် ကန့်ဘလူမြို့နယ်၌ မွေးဖွားခဲ့သည်။
၁၉၈၂ ခုနှစ်တွင် ဆေးတက္ကသိုလ် (မန္တလေး)မှ ဆေးပညာဘွဲ့ ရရှိခဲ့သည်။
နိုင်ငံရေးလှုပ်ရှားမှု ၂၀၁၅ ခုနှစ် အထွေထွေ ရွေးကောက်ပွဲတွင် ပြည်သူ့လွှတ်တော် ကိုယ်စားလှယ်အဖြစ် ခင်ဦးမြို့နယ် မဲဆန္ဒနယ်မှ ဝင်ရောက်ယှဉ်ပြိုင်ခဲ့ပြီး ရွေးကောက်ခံခဲ့ရသည်။
သူသည် ပြည်သူ့လွှတ်တော် အစိုးရ၏ အာမခံချက်များ၊ ကတိများနှင့် တာဝန်ခံချက်များ စိစစ်ရေးကော်မတီတွင်လည်း အဖွဲ့ဝင်အဖြစ် တာဝန်ထမ်းဆောင်လျက်ရှိသည်။
အကျဉ်းကျခြင်း ၂၀၀၃ ခုနှစ်၊ မေလ ၃၀ ရက်တွင်ဖြစ်ပွားခဲ့သော ဒီပဲယင်းအရေးအခင်းတွင် ၅ ည အချုပ်ဖြင့် ကလေးထောင်တွင် ၇ လခွဲ ထိန်းသိမ်းခံခဲ့ရပြီး ၂၀၀၄ ဇန်နဝါရီ ၁၆ ရက်တွင် ပြန်လည် လွတ်မြောက်လာခဲ့သည်။
ထပ်မံ၍ ၂၀၀၅ ခုနှစ်၊ ဇူလိုင် ၆ ရက်နေ့တွင် ဖမ်းခံရပြီး ဇူလိုင် ၈ ရက်နေ့တွင် ရွှေဘိုအကျဉ်းထောင်တွင် ဦးနေဝင်းရှုပ်သမျှစာအုပ်မှုဖြင့် ပုံနှိပ်ဥပဒေပုဒ်မ ၂၀ ဖြင့် ၇ နှစ်၊ ဒေါ်အောင်ဆန်းစုကြည်၏ ၂၀၀၃ ခုနှစ် မိုးကုတ်ခရီးစဉ် ဗီဒီယိုခွေမှုဖြင့် ၃၂(ခ) အရ ထောင်ဒဏ် ၃ နှစ်ဖြင့် စုစုပေါင်း ၁၀နှစ် ကျခံခဲ့ရသည်။
ထောင်ထဲရောက်ပြီး ၁၀လအကြာ ၂၀၀၆ ခုနှစ်၊ မေလ ၁၀ ရက်နေ့တွင် နိုင်ငံရေးဥပဒေပုဒ်မ ၅(ည)ဖြင့် ၇ နှစ် ထပ်တိုးချမှတ်ခံခဲ့ရကာ စုစုပေါင်း ၁၇ နှစ် ပြစ်ဒဏ်ကျခံခဲ့ရသည်။
ထောင်ထဲရောက်ပြီး ၆ နှစ်နှင့် ၇လ အကြာ ၂၀၁၂ ခုနှစ်၊ ဇန်နဝါရီလ ၁၃ ရက်နေ့တွင် နိုင်ငံတော်လွတ်ငြိမ်း ချမ်းသာခွင့်ဖြင့် ပြန်လည်လွတ်မြောက်ခဲ့သည်။
နန္ဒဒေဝီ နှင့် ပန်းပွင့်တောင်ကြား အမျိုးသားဥယျာဉ် အိန္ဒိယနိုင်ငံ ဥတ္တရခန်ပြည်နယ်တွင် တည်ရှိသော ယူနက်စကို ကမ္ဘာ့အမွေအနှစ်နေရာ တစ်ခု ဖြစ်သည်။
Official UNESCO site ၎င်းသည် ၂၀ ကီလိုမီတာမျှ ကွာဝေးသော နန္ဒဒေဝီ အမျိုးသားဥယျာဉ် နှင့် ပန်းပွင့်တောင်ကြား အမျိုးသားဥယျာဉ် နှစ်ခုတို့အပြင် ၎င်းတို့ကို ဝန်းရံနေသော ကြားခံနယ်မြေ ပါ ပါဝင်သည်။
၁၉၈၈ ခုနှစ်တွင် ထိုဒေသအား "နန္ဒဒေဝီ အမျိုးသား ဥယျာဉ်" အဖြစ် ယူနက်စကိုမှ စာရင်းသွင်းခဲ့သည်။
၂၀၀၅ ခုနှစ်တွင် ပန်းပွင့်တောင်ကြား အမျိုးသားဥယျာဉ်ကိုပါ တိုးချဲ့ ထည့်သွင်းခဲ့ပြီး ကြားခံနယ်မြေကိုပါ ထည့်သွင်းကာ "နန္ဒဒေဝီ နှင့် ပန်းပွင့်တောင်ကြား အမျိုးသားဥယျာဉ်များ" ဟု ပြောင်းလဲခေါ်ဆိုခဲ့သည်။
ထိုဒေသ၏ ဧရိယာများမှာ အောက်ပါအတိုင်း ဖြစ်သည်။
- နန္ဒဒေဝီ အမျိုးသားဥယျာဉ် ပင်မဒေသ - ပန်းပွင့်တောင်ကြား အမျိုးသားဥယျာဉ် ပင်မဒေသ - ကြားခံနယ်မြေ ကိုးကား Category:အိန္ဒိယနိုင်ငံရှိ ကမ္ဘာ့အမွေအနှစ်နေရာများ။
၂၀၁၄ ဖိလစ်ပိုင် ငြိမ်းချမ်းရေးဖလား ဖိတ်ခေါ်ဘောလုံးပြိုင်ပွဲ သည် ဖိလစ်ပိုင်ဘောလုံးအဖွဲ့ချုပ်မှ တတိယအကြိမ်မြောက် ကျင်းပသော ဖိလစ်ပိုင် ငြိမ်းချမ်းရေးဖလား ဖိတ်ခေါ်ဘောလုံးပြိုင်ပွဲ ဖြစ်သည်။
ပြိုင်ပွဲပုံစံ ပြိုင်ပွဲကို အုပ်စုပတ်လည်စနစ်ဖြင့် ကစားရန် စီစဉ်ထားခဲ့သော်လည်း လက်ရွေးစင်အသင်းများသည် နိုင်ငံတကာပွဲစဉ် ၂ ပွဲသာ နိုင်ငံတကာပွဲရက်သတ္တပတ် တွင် ယှဉ်ပြိုင်ရမည် ဆိုသည့် ကမ္ဘာ့ဘောလုံးအဖွဲ့ချုပ်၏ စည်းမျဉ်းကြောင့် ရှုံးထွက်စနစ်သို့ ပြောင်းလဲခဲ့ရသည်။
ပါဝင်သည့်အသင်းများ ကွင်း မနီလာ ရီဇယ် အထိမ်းအမှတ် အားကစားကွင်း ပရိသတ် ဝင်ဆံ့မှု: ၁၂၅၀၀ 225px ပွဲစဉ်များ ပွဲချိန်များအားလုံးသည် ဖိလစ်ပိုင်စံတော်ချိန် (UTC+08:00) ဖြစ်သည်။
အကြိုဗိုလ်လုပွဲ တတိယနေရာလုပွဲ ဗိုလ်လုပွဲ မှတ်တမ်း ချန်ပီယံဆု ၂၀၁၄ ဖိလစ်ပိုင် ငြိမ်းချမ်းရေးဖလား ဖိတ်ခေါ်ဘောလုံးပြိုင်ပွဲ ချန်ပီယံ မြန်မာ ဂိုးသွင်းသူများ ၅ ဂိုး Ahmad Maher Wridat ၂ ဂိုး Yen Ho-shen ကျော်ဇေယျာဝင်း Mark Hartmann ၁ ဂိုး Lin Chang-lun Wu Pai-ho ကျော်ကိုကို မင်းမင်းသူ နန္ဒလင်းကျော်ချစ် စိုးမင်းဦး တင်ဝင်းအောင် Abdelhamid Abuhabib Abdelatif Bahdari Javier Cohene Mereles Rob Gier Daisuke Sato James Younghusband Phil Younghusband ကိုယ့်ဂိုးကိုယ်သွင်းသူ Chen Yi-wei (ဖိလစ်ပိုင်နှင့်ကစားသောပွဲ၌) (၁ ဂိုး) ကိုးကား Category:ဖိလစ်ပိုင် ငြိမ်းချမ်းရေးဖလား ဖိတ်ခေါ်ဘောလုံးပြိုင်ပွဲ။
မာနာ့စ် အမျိုးသားဥယျာဉ် သို့ မာနာ့စ် တောရိုင်းတိရစ္ဆာန် ထိန်းသိမ်းရေး နယ်မြေ သည် အမျိုးသားဥယျာဉ်၊ ယူနက်စကို၏ သဘာဝဆိုင်ရာ ကမ္ဘာ့အမွေအနှစ်နေရာ၊ ကျားစီမံကိန်းထိန်းသိမ်းရေးဒေသ နှင့် ဇီဝရပ်ဝန်းထိန်းသိမ်းရေးနယ်မြေ တစ်ခု ဖြစ်ပြီး အိန္ဒိယနိုင်ငံ အာသံပြည်နယ်တွင် တည်ရှိသည်။
ဟိမဝန္တာတောင်ခြေတွင် တည်ရှိပြီး ဘူတန်နိုင်ငံရှိ တော်ဝင်မာနာ့စ်အမျိုးသားဥယျာဉ် နှင့် တစ်ဆက်တည်း ဖြစ်သည်။
ထိုဥယျာဉ်သည် ရှားပါးပြီး မျိုးသုဉ်းရန် စိုးရိမ်ရသည့် ဒေသရင်း တောရိုင်းတိရစ္ဆာန်များ ဖြစ်သော အာသံလိပ်ခုံး၊ ဟစ်စပစ်ယုန် နှင့် ပစ်ဂမီဟော့ဂ် တို့ကြောင့် ထင်ရှားသည်။
ထို့ပြင် မာနာ့စ်သည် ရေကျွဲရိုင်း အများအပြား ရှိခြင်းကြောင့်လည်း ထင်ရှားသည်။
Choudhury, A.U.(2010)The vanishing herds : the wild water buffalo. Gibbon Books, Rhino Foundation, CEPF & COA, Taiwan, Guwahati, India ကိုးကား Category:အိန္ဒိယနိုင်ငံရှိ ကမ္ဘာ့အမွေအနှစ်နေရာများ။
ဇာမဏီပါးပြာ (Tragopan temminckii) သည် အလယ်အလတ်အရွယ်အစား ငှက်မျိုးစိတ်တခုဖြစ်ပြီး ၆၄ စင်တီမီတာနီးပါးခန့် ရှိသည်။
ဇာမဏီပါးပြာကို အိန္ဒိယနိုင်ငံ အရှေ့မြောက်ပိုင်း၊ တရုတ်နိုင်ငံအလယ်ပိုင်း၊ မြန်မာနိုင်ငံ မြောက်ပိုင်းတို့တွင် တွေ့ရှိရသည်။
ကိုးကား ကဏ္ဍ:ရစ်ငှက်များ ကဏ္ဍ:ယူနန်ပြည်နယ်တွင် တွေ့ရှိရသော ငှက်များ။
မေဂျာဟင်နရီ ဘာနေကို ဆက်ခံရသော ရီရှီဒင် အင်္ဂလိပ်သံမှူး ကိုယ်စားလှယ်ဖြစ်သည်။
ဘင်ဆင်(Colonel Richard Benson)သည် အမှတ် (၁၁)ဘင်ဂေါ ခြေလျင်တပ်ရင်းမှ မေဂျာတစ်ယောက်ဖြစ်သည်။
မြန်မာမင်းနေပြည်တော်တွင် ဘာနေကို ဆက်ခံရန် ဌာနေသံကိုယ်စားလှယ်အဖြစ် ခန့်ထားသောအခါ ၁၈၃၈၊ မေလ (၃၀)ရက်နေ့မှစ၍ ကာနယ်အဆင့်သို့ တိုးမြှင့်ပေးလိုက်သည်။
ကာလကတ္တားမှ ၁၈၃၈-ခုနှစ်၊ ဇွန်လ (၂၆)ရက်နေ့တွင် ထွက်လာ၍ မော်လမြိုင်တွင် ခေတ္တနားနေသည်။
ပါလာသော အမိန့်စာ၊ ခန့်စာ စသည့် စာရွက်စာတမ်းများကို မြန်မာပြန်သည်။
စကားပြန် အက်ဒွတ်က ဘာသာပြန်၍ တနင်္သာရီခရိုင် ဝန်ရှင်တော်မင်းကြီးက ဘလန်ဒယ်နှင့် ဆရာယုဒသန်တို့ စီစဉ်ပြုပြင်ပေးကြသည်။
ထိုသို့ရပ်နားခိုက်တွင် နယ်စပ်အရေးအခင်းများအကြောင်း နေပြည်တော်မှ သဘောထား၊ ရန်ကုန်မြို့ဝန်၏ သဘောထား စသည်တို့ကို လေ့လာသည်။
သတင်းရယူသည်။
၁၈၃၈-ခုနှစ်၊ ဇူလိုင်လ (၁၆)ရက်နေ့တွင် H.M.S Rattlesnake အမည်ရှိ သင်္ဘောဖြင့် ရောက်ရှိလာသည်။
သူ၏ သင်္ဘောပေါ်မှ အမြောက် (၁၃)ချက်၊ ဆိပ်ကမ်းမှ အမြောက်(၁၃)ချက် ပစ်ဖောက် ဂုဏ်ပြုသည်။
နောက်နေ့ သင်္ဘောမှ ဆင်း၍ မြို့ပေါ်သို့ တက်သောအခါလည်း အလားတူ ဂုဏ်ပြုအမြောက် (၁၃)ချက်စီ ပစ်ဖောက်ကြသည်။
ရေဝန်နှင့် နိုင်ငံခြားသား ကုန်သည်များက ရေဆိပ်တွင် လာရောက်တွေ့ဆုံ ကြိုဆို၍ မြို့တွင်းသို့ အခမ်းအနားဖြင့် စီတန်းခေါ်ဆောင်သွားကြသည်။
လမ်းဘေးဝဲယာတွင် တပ်သားများ၊ ပရိသတ်များက စီတန်းလျက် ဂုဏ်ပြုကြိုဆိုနေကြသည်။
ယင်းသို့ ခမ်းခမ်းနားနားဖြင့် နောက်ပိုင်း ကုန်သည်လမ်းနှင့် ၃၆-လမ်းထောင့် ဖြစ်လာမည့် နေရာတွင် ရှိသော ယခင် ဘာနေ နေထိုင်သွားသော အိမ်သို့ ခေါ်ဆောင်သွားကြသည်။
ဆာကီးမနွတ်ပိုင် အိမ်ဖြစ်သည်။
တစ်လ ၂၀၀-ကျပ်နှုန်းဖြင့် ငှားသည်။
ဘင်ဆင်က ထိုအိမ်သည် စပါးကျီကြီးနှင့်တူသည်ဟု မှတ်ချက်ချသည်။
မကြန် ၊ မြန်မာ့သမိုင်းနှင့် ဆက်နွယ်သော အနောက်နိုင်ငံသားများ၊ ၂၀၀၅၊ ဒီဇင်ဘာ၊ စာ-၆၉ ကိုးကား Category:ကုန်းဘောင်ခေတ် Category:ကိုလိုနီခေတ် အင်္ဂလိပ်အရာရှိများ။
မြန်မာငွေရောင်ရစ် (Lophura nycthemera) သည် ငှက်မျိုးစိတ်တခုဖြစ်ပြီး အရှေ့တောင်အာရှဒေသ၊ တရုတ်နိုင်ငံ၏ အရှေ့ပိုင်းနှင့်တောင်ပိုင်းတို့တွင် တွေ့ရှိရလေ့ရှိသည်။
ကိုးကား ကဏ္ဍ:ရစ်ငှက်များ ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:ဗီယက်နမ်နိုင်ငံတွင် တွေ့ရှိရသော ငှက်များ ကဏ္ဍ:လာအိုနိုင်ငံတွင် တွေ့ရှိရသော ငှက်များ ကဏ္ဍ:မြန်မာနိုင်ငံတွင် တွေ့ရှိရသော ငှက်များ ကဏ္ဍ:တရုတ်နိုင်ငံတွင် တွေ့ရှိရသော ငှက်များ ကဏ္ဍ:ထိုင်းနိုင်ငံတွင် တွေ့ရှိရသော ငှက်များ ကဏ္ဍ:ကမ္ဘောဒီးယားနိုင်ငံတွင် တွေ့ရှိရသော ငှက်များ။
တီပီစပတ် (Captain T.P.Sparks) သည် ဒုတိယအင်္ဂလိပ်မြန်မာစစ်အပြီး ၁၈၅၂-ခုနှစ်တွင် အိန္ဒိယဘုရင်ခံချုပ်၏ ၁၈၅၂-ခုနှစ်၊ ဒီဇင်ဘာလ (၃၀)ရက်နေ့ ရက်စွဲပါ ကြေညာချက်အရ ပထမဆုံးသော ရန်ကုန်အရေးပိုင် ဖြစ်လာသည်။
လစာ တစ်လ ကျပ် တစ်ထောင်၊ လှေစရိတ် တစ်လ ကျပ်တစ်ရာ ရသည်။
ရန်ကုန်မြို့၏ လမ်းကျယ်တစ်ခုကို အရေးပိုင် စပတ်အား ဂုဏ်ပြု၍ စပတ်လမ်းဟု ခေါ်တွင်ခဲ့သည်။
ယခုအခါ ဗိုလ်အောင်ကျော်လမ်း ဖြစ်သည်။
မကြန် ၊ မြန်မာ့သမိုင်းနှင့် ဆက်နွယ်သော အနောက်နိုင်ငံသားများ၊ ၂၀၀၅၊ ဒီဇင်ဘာ၊ စာ-၂၃၂ ကိုးကား Category:ကုန်းဘောင်ခေတ် Category:ကိုလိုနီခေတ် အင်္ဂလိပ်အရာရှိများ။
ငုံးခြေဝါ (Turnix tanki)သည် ခြေသုံးချောင်းငုံး (buttonquail)ဟုခေါ်သော ငှက်ငယ်အမျိုးအစားဖြစ်သော်လည်း၊ ဂယ်လဖွန်းမ်စ် (Galliformes) မျိုးစဉ်မှဖြစ်သော ငုံးဟု ယေဘုယျအားဖြင့်သိသော ငှက်ငယ်များနှင့် မည်သို့မျှ မပတ်သက်ချေ။
၎င်းတို့ကို အိန္ဒိယတိုက်ငယ် (Indian subcontinent)၊ အရှေ့အာရှ (East Asia) နှင့် အရှေ့တောင်အာရှဒေသ (Southeast Asia) တို့တွင် တွေ့ရလေ့ရှိသည်။
၎င်းတို့တွင် မျိုးစိတ်သေး (subspecies) နှစ်ခုရှိကြောင်း အသိအမှတ်ပြုထားသည်။
တန်ကီ (Turnix t. tanki) မျိုးစိတ်သေးကို ပါကစ္စတန်၊ အိန္ဒိယ၊ နီပေါ၊ ကပ္ပလီကျွန်းစု (Andaman and Nicobar Islands) တို့တွင် တွေ့ရသည်။
ဘလဲန်ဖောဒီး (Turnix t. blanfordii) မျိုးစိတ်သေးကို မြန်မာ၊ အင်ဒိုချိုင်းနား နှင့် တရုတ်ပြည်အရှေ့ပိုင်းတို့တွင် တွေ့ရသည်။
၎င်းသည် ကိုရီးယားကျွန်းဆွယ်နှင့် ရုရှားအရှေ့တောင်ဘက်အစွန်ဆုံးနေရာများတွင် အကောင်ပေါက်ရန် ပြောင်းရွှေ့နေထိုင်လေ့ရှိသည်။
ပုံသဏ္ဌာန် ဖော်ပြချက် ငုံးခြေဝါသည် အရှည် ၁၅ မှ ၁၈ စင်တီမီတာ (၆ လက်မ မှ ၇ လက်မ) အထိ ကြီးထွားနိုင်သည့် ငုံးငယ်အမျိုးအစား ဖြစ်သည်။
အမများသည် အထီးများထက် အနည်းငယ်ပိုကြီးပြီး အရောင်ပိုတောက်လေ့ ရှိသည်။
တန်ကီ (Turnix t. tanki) မျိုးစိတ်သေးသည် ၃၆ မှ ၄၃ ဂရမ် (၁.၃ မှ ၁.၅ အောင်စ) လေးသည်။
ဘလဲန်ဖောဒီး (Turnix t. blanfordii) မျိုးစိတ်သေးတွင်မူ အထီးများသည် ၃၅ မှ ၇၈ ဂရမ် (၁.၂ မှ ၂.၈ အောင်စ) လေးပြီး၊ အမများမှာမူ ၉၃ မှ ၁၁၃ ဂရမ် (၃.၃ မှ ၄.၀ အောင်စ) အထိ လေးနိုင်သည်။
အမြီးတို၍၊ အတောင်ပံများသည် အစွန်ပိုင်းတွင် လုံးနေသည်။
ကိုးကား ကဏ္ဍ:ငုံးများ ကဏ္ဍ:စင်ရော်၊ ရေညှောင့်ကောင်နှင့် အလားတူငှက်များ။
မြွေမသေ တုတ်မကျိုးသည် မြန်မာစကားပုံ တစ်ခုဖြစ်သည်။